ระเบียบกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกพ.ศ. ๒๕๕๔[๑] โดยที่เป็นการสมควรปรับปรุงระเบียบกรมการขนส่งทางบก ว่าด้วยการดำเนินการทางทะเบียนและภาษีรถตามกฎหมายว่าด้วยการขนส่งทางบกเสียใหม่เพื่อให้การดำเนินการเกี่ยวกับทะเบียนและภาษีรถเป็นไปอย่างมีประสิทธิภาพและเหมาะสมสามารถให้บริการแก่ประชาชนด้วยความสะดวกรวดเร็วยิ่งขึ้นอธิบดีกรมการขนส่งทางบกจึงวางระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกพ.ศ. ๒๕๕๔ข้อ ๒ ระเบียบนี้ให้ใช้บังคับเมื่อพ้นกำหนดหกสิบวันนับแต่วันที่ประกาศเว้นแต่ความในหมวด ๓ การต่ออายุทะเบียนและชำระภาษีรถ และหมวด ๕ การย้ายรถให้ใช้บังคับเมื่อพ้นกำหนดสองร้อยเจ็ดสิบวันนับแต่วันที่ระเบียบนี้มีผลใช้บังคับข้อ ๓ ให้ยกเลิก(๑) ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก พ.ศ. ๒๕๓๙(๒) ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก (ฉบับที่ ๒) พ.ศ. ๒๕๔๒(๓) ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก (ฉบับที่ ๒) พ.ศ. ๒๕๔๖(๔) ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก (ฉบับที่ ๓) พ.ศ. ๒๕๔๗(๕) ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก (ฉบับที่ ๔) พ.ศ. ๒๕๔๗(๖) ระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก (ฉบับที่ ๕) พ.ศ. ๒๕๔๗(๗) หนังสือกรมการขนส่งทางบก ที่ คค ๐๓๐๘/๐๕๕๙๖ ลงวันที่ ๑๙ ตุลาคม๒๕๒๕ เรื่อง การใช้ป้ายทะเบียนรถสีแดงบรรดาระเบียบ ประกาศ ข้อบังคับหรือคำสั่งอื่นใดในส่วนที่มีไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ตรวจสภาพรถ หมายความว่าการตรวจความมั่นคงแข็งแรง ความสะอาดความเรียบร้อยความเหมาะสมของสภาพรถที่นำมาใช้ในการขนส่งและเครื่องอุปกรณ์และส่วนควบของรถให้ครบถ้วนถูกต้องตามที่กำหนดในกฎกระทรวงตรวจสอบรถ หมายความว่าการตรวจสอบความถูกต้องของตัวรถตามรายการที่จดทะเบียนและประวัติรถข้อ ๕ ให้รองอธิบดี(ฝ่ายปฏิบัติการ) กรมการขนส่งทางบก รักษาการตามระเบียบนี้หมวด ๑บททั่วไป ข้อ ๖ การยื่นขอดำเนินการใดๆ เกี่ยวกับทะเบียนและภาษีรถตามระเบียบนี้หากไม่ได้กำหนดไว้เป็นอย่างอื่นให้ยื่นต่อนายทะเบียน ณ สำนักงานขนส่งที่รถนั้นจดทะเบียนข้อ ๗ การดำเนินการใด ๆทางทะเบียนและภาษีรถ หากผู้ประกอบการขนส่งหรือเจ้าของรถไม่มาดำเนินการด้วยตนเองต้องมีหนังสือมอบอำนาจให้ผู้อื่นเป็นผู้มาดำเนินการแทนเว้นแต่การยื่นขอต่ออายุทะเบียนและชำระภาษีรถการมอบอำนาจตามวรรคหนึ่ง ให้ผู้มอบอำนาจและผู้รับมอบอำนาจแนบภาพถ่ายบัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี เป็นหลักฐานประกอบด้วยข้อ ๘ การจดทะเบียนรถการต่ออายุทะเบียนและชำระภาษีรถ หรือการโอนรถที่มีการเปลี่ยนแปลงผู้ประกอบการขนส่งให้นายทะเบียนตรวจสอบการจัดให้มีการประกันภัยตามกฎหมายว่าด้วยการคุ้มครองผู้ประสบภัยจากรถสัญญาประกันภัยและกรมธรรม์ประกันภัยตามวรรคหนึ่งจะต้องมีความคุ้มครองอย่างน้อยถึงวันสิ้นอายุภาษีรถในปีถัดไปหมวด ๒การจดทะเบียนรถ ข้อ ๙ ผู้ขอจดทะเบียนรถจะต้องเป็นผู้ประกอบการขนส่งที่มีสิทธิใช้รถโดยการมีกรรมสิทธิ์หรือสิทธิครอบครอง หรือรับเข้าร่วมกิจการขนส่งและต้องบรรจุรถในบัญชีรายละเอียดของรถที่ใช้ในการขนส่ง (บัญชี ขส.บ.๑๑)ให้แล้วเสร็จก่อนการจดทะเบียนรถให้ยื่นได้ ณ สำนักงานขนส่งกรุงเทพมหานครพื้นที่หรือสำนักงานขนส่งจังหวัด แล้วแต่กรณี โดยให้ใช้คำขอตามแบบที่กรมการขนส่งทางบกกำหนดพร้อมด้วยหลักฐานประจำตัวผู้ประกอบการขนส่ง และเจ้าของรถผู้เข้าร่วมกิจการขนส่ง(กรณีมีการเข้าร่วมกิจการขนส่ง) ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล สัญญาเข้าร่วมกิจการขนส่ง (ถ้ามี)แล้วแต่กรณี และหลักฐานประกอบคำขอ ดังต่อไปนี้๙.๑ รถใหม่ที่ผลิตจากโรงงานภายในประเทศหรือรถที่นำเข้าจากต่างประเทศเพื่อจำหน่าย(๑) หนังสือรับรองหลักฐานการส่งบัญชีรับและจำหน่ายรถ(๒) หลักฐานการได้มาของรถ เช่น สัญญาเช่าซื้อรถหรือหลักฐานอื่นใดที่แสดงการมีกรรมสิทธิ์หรือสิทธิครอบครองรถ(๓) หลักฐานการชำระราคารถ เช่น ใบเสร็จรับเงินหรือใบกำกับภาษีหรือใบส่งสินค้า (กรณีที่ใบส่งสินค้ามีรายการเกี่ยวกับตัวรถผู้ซื้อ ผู้ขาย ราคาจำหน่าย จำนวนภาษีมูลค่าเพิ่ม)๙.๒ รถประกอบขึ้นใหม่จากชิ้นส่วนอุปกรณ์รถเก่าที่นำเข้าจากต่างประเทศ(๑) ใบเสร็จรับเงินค่าโครงคัสซี หรือใบกำกับภาษี(๒) ใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่ม หรือภาพถ่ายซึ่งต้องเป็นภาพถ่ายเอกสารแผ่นที่ระบุรายละเอียดหมายเลขโครงคัสซี โดยมีเจ้าหน้าที่ของกรมศุลกากรรับรองความถูกต้อง(๓) บัญชีราคาสินค้าหรือใบกำกับสินค้า (อินวอยซ์) หรือภาพถ่ายซึ่งต้องเป็นภาพถ่ายเอกสารแผ่นที่ระบุรายละเอียดหมายเลขโครงคัสซีโดยมีเจ้าหน้าที่ของกรมศุลกากรรับรองความถูกต้อง(๔) ใบเสร็จรับเงินค่าอากรขาเข้า หรือภาพถ่ายโดยมีเจ้าหน้าที่ของกรมศุลกากรรับรองความถูกต้อง(๕) ใบเสร็จรับเงินค่าเครื่องยนต์ หรือใบกำกับภาษีหรือหลักฐานการซื้อขายหรือการให้เครื่องยนต์ แล้วแต่กรณี(ก)กรณีเครื่องยนต์เก่าที่เคยนำไปใช้กับรถที่จดทะเบียนแล้วให้แนบภาพถ่ายหนังสือแสดงการจดทะเบียนรถที่มีรายละเอียดหมายเลขเครื่องยนต์พร้อมด้วยบัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลของเจ้าของหรือผู้จำหน่ายเครื่องยนต์แล้วแต่กรณี(ข) กรณีเครื่องยนต์ที่ยังไม่เคยจดทะเบียนให้แนบหนังสือรับรองหลักฐานการส่งบัญชีรับและจำหน่ายเครื่องยนต์(๖)หนังสือจากเจ้าของรถยืนยันความถูกต้องในการได้มาซึ่งชิ้นส่วนอุปกรณ์และส่วนควบของรถทั้งหมดและบันทึกยืนยันความรับผิดทั้งในทางแพ่งและทางอาญาหากมีข้อโต้แย้งเกี่ยวกับสิทธิและการได้มาของชิ้นส่วนอุปกรณ์และส่วนควบของรถตามแบบที่กรมการขนส่งทางบกกำหนด(๗) ใบเสร็จรับเงินค่าหัวเก๋ง (กรณีรถบรรทุก)หรือใบเสร็จรับเงินค่าตัวถังรถ (กรณีรถโดยสาร)(๘) หลักฐานการสร้างประกอบรถ เช่น ใบเสร็จรับเงินค่าแรง(กรณีที่ไม่ได้ประกอบรถขึ้นใช้เอง)๙.๓ รถที่มีการเปลี่ยนโครงคัสซี(๑) หนังสือแสดงการจดทะเบียนรถ(๒) ใบเสร็จรับเงินค่าโครงคัสซี หรือใบกำกับภาษีหรือสัญญาซื้อขายโครงคัสซี แล้วแต่กรณี สำหรับกรณีเป็นโครงคัสซีเก่าของรถที่ได้แจ้งเลิกใช้แล้วให้แนบภาพถ่ายหนังสือแสดงการจดทะเบียนรถที่มีรายละเอียดหมายเลขโครงคัสซีด้วย(๓) หลักฐานการเปลี่ยนโครงคัสซี เช่นใบเสร็จรับเงินค่าเปลี่ยนโครงคัสซี(๔) กรณีเป็นโครงคัสซีที่นำเข้าจากต่างประเทศ ต้องมีหลักฐานตามข้อ๙.๒ (๒) (๓) และ (๔)๙.๔[๒]รถนำเข้าจากต่างประเทศเพื่อใช้ในกิจการของตนเอง(๑) เอกสารการอนุญาตนำรถเข้าของกรมศุลกากร ได้แก่ใบเสร็จรับเงินค่าอากรขาเข้าหรือหลักฐานการยกเว้นอากรขาเข้าบัญชีราคาสินค้าหรือใบกำกับสินค้า (อินวอยซ์) ใบขนสินค้าขาเข้าพร้อมแบบแสดงรายการภาษีสรรพสามิตและภาษีมูลค่าเพิ่มใบรับรองการนำเข้า (แบบที่ ๓๒) ซึ่งระบุรายละเอียดเกี่ยวกับรถ เช่นหมายเลขโครงคัสซี หมายเลขเครื่องยนต์กรณีรถนั้นเป็นรถที่ใช้ในการขนส่งสัตว์หรือสิ่งของที่ยังไม่เคยจดทะเบียนในต่างประเทศให้มีหลักฐานใบเสร็จรับเงินค่าซื้อรถและใบกำกับภาษี จากผู้จำหน่ายรถเป็นการเพิ่มเติมด้วย(๒)กรณีเป็นรถใช้แล้วให้ใช้หลักฐานตาม (๑)และต้องมีหนังสืออนุญาตให้นำรถเข้ามาในราชอาณาจักรของกรมการค้าต่างประเทศกระทรวงพาณิชย์๙.๕ รถพ่วงและรถกึ่งพ่วงที่ประกอบขึ้นใช้ในกิจการของตนเอง(๑) หนังสือรับรองการประกอบรถขึ้นใช้ในกิจการของตนเอง(๒) หลักฐานการสร้างประกอบรถ เช่น ใบเสร็จรับเงินค่าแรง(กรณีไม่ได้ประกอบรถขึ้นเอง)(๓)หนังสือจากเจ้าของรถยืนยันความถูกต้องในการได้มาซึ่งชิ้นส่วนอุปกรณ์และส่วนควบของรถทั้งหมดและบันทึกยืนยันความรับผิดทั้งในทางแพ่งและทางอาญาหากมีข้อโต้แย้งเกี่ยวกับสิทธิและการได้มาของชิ้นส่วนอุปกรณ์และส่วนควบของรถตามแบบที่กรมการขนส่งทางบกกำหนด๙.๖ รถที่ได้มาจากการขายทอดตลาดของทางราชการอันเนื่องมาจากรถเป็นของกลางในคดีอาญา(๑) หนังสือแจ้งการขายทอดตลาดซึ่งมีรายละเอียดเกี่ยวกับรถที่ขายทอดตลาด(๒) ใบเสร็จรับเงินค่ารถ(๓) หนังสือแสดงการจดทะเบียนรถ (ถ้ามี)๙.๗ รถที่ได้มาจากการขายทอดตลาดของทางราชการในลักษณะรถเก่าชำรุดโดยไม่มีการโอนทะเบียนรถเดิม ให้ใช้หลักฐานตามข้อ ๙.๖๙.๘ รถที่เคยจดทะเบียนตามกฎหมายว่าด้วยรถยนต์ให้ใช้ใบคู่มือจดทะเบียนรถที่มีการแจ้งไม่ใช้รถตลอดไปตามมาตรา ๓๔หรือที่แสดงว่าการจดทะเบียนรถเป็นอันระงับไปตามมาตรา ๓๕/๓ แห่งพระราชบัญญัติรถยนต์พ.ศ. ๒๕๒๒๙.๙ รถที่เคยจดทะเบียนตามกฎหมายอื่นให้ใช้หนังสือรับรองการจำหน่ายรถของหน่วยงานที่รถนั้นเคยจดทะเบียนโดยต้องแสดงรายละเอียดเกี่ยวกับหมายเลขทะเบียนรถ (เดิม) ชนิดรถ หมายเลขเครื่องยนต์หมายเลขตัวถัง หรือหมายเลขโครงคัสซี๙.๑๐ รถที่มีการเปลี่ยนแปลงประเภทการขนส่งหรือรถที่เปลี่ยนลักษณะจากรถบรรทุกเป็นรถโดยสาร หรือเปลี่ยนจากรถโดยสารเป็นรถบรรทุก(๑) หนังสือแสดงการจดทะเบียนรถ(๒) หลักฐานการเปลี่ยนลักษณะรถ เช่น ใบเสร็จรับเงินค่าแรงค่าอุปกรณ์และส่วนควบ๙.๑๑ รถที่การจดทะเบียนเป็นอันระงับตามมาตรา ๘๖/๔แห่งพระราชบัญญัติการขนส่งทางบก พ.ศ. ๒๕๒๒ ให้ใช้หนังสือแสดงการจดทะเบียนรถ๙.๑๒ รถที่มีคำพิพากษาหรือคำสั่งของศาลให้จดทะเบียนให้ใช้ภาพถ่ายคำพิพากษาหรือคำสั่งของศาล และเอกสารหลักฐานตามข้อ ๙.๑ (ถ้ามี)ข้อ ๑๐ เมื่อได้รับคำขอจดทะเบียนรถและตรวจสอบหลักฐานประกอบคำขอตามข้อ๙ ครบถ้วนถูกต้องแล้วให้ดำเนินการดังนี้(๑) ตรวจสอบผลการตรวจสภาพรถหากปรากฏว่าผ่านการตรวจสภาพให้ออกหมายเลขทะเบียนรถ(๒) จัดเก็บภาษีรถประจำปี และค่าธรรมเนียมแผ่นป้ายเลขทะเบียนรถ(๓) ออกเครื่องหมายแสดงการเสียภาษี และแผ่นป้ายเลขทะเบียนรถ(๔) บันทึกรายการจดทะเบียนรถในหนังสือแสดงการจดทะเบียนรถและสำเนาหนังสือแสดงการจดทะเบียนรถการจดทะเบียนรถตามคำพิพากษาหรือคำสั่งศาลตามข้อ ๙.๑๒เมื่อดำเนินการจดทะเบียนรถแล้ว ให้มีหนังสือแจ้งศาลที่ออกคำพิพากษาหรือคำสั่งเพื่อทราบผลการดำเนินการทางทะเบียนด้วยทุกครั้งข้อ ๑๑ การจดทะเบียนรถตามข้อ๙.๑๑ซึ่งเป็นการดำเนินการจดทะเบียนรถในจังหวัดอื่นที่มิใช่จังหวัดที่รถนั้นเคยจดทะเบียนอยู่ในวันที่ทะเบียนระงับให้นำหลักเกณฑ์และขั้นตอนที่กำหนดไว้ในหมวด ๕ การย้ายรถ มาใช้บังคับโดยอนุโลมและให้ปฏิบัติตามขั้นตอนเดียวกับการจดทะเบียนรถใหม่ ตามข้อ ๑๐โดยหากหนังสือแสดงการจดทะเบียนรถยังมีช่องบันทึกรายการเหลืออยู่ให้ใช้หนังสือแสดงการจดทะเบียนรถเล่มเดิมต่อไปข้อ ๑๒[๓]ภายใต้บังคับแห่งหมวดนี้รถที่ประกอบขึ้นจากชิ้นส่วนอุปกรณ์รถเก่าที่นำเข้าจากต่างประเทศตามข้อ ๙.๒หรือรถที่มีการเปลี่ยนโครงคัสซีตามข้อ ๙.๓รถนำเข้าจากต่างประเทศเพื่อใช้ในกิจการของตนเองตามข้อ ๙.๔หรือรถที่ได้มาจากการขายทอดตลาดของทางราชการในลักษณะรถเก่าชำรุดตามข้อ ๙.๗ให้ตรวจสอบหลักฐานการได้มาของชิ้นส่วนอุปกรณ์รถหรือหลักฐานการได้มาของรถไปยังส่วนทะเบียนรถขนส่งสำนักงานขนส่งกรุงเทพมหานครพื้นที่ ๕ ก่อนดำเนินการจดทะเบียนรถที่ประกอบขึ้นจากชิ้นส่วนอุปกรณ์รถเก่าที่นำเข้าจากต่างประเทศตามข้อ๙.๒ ให้บันทึกในสำเนาหนังสือแสดงการจดทะเบียนรถ และหนังสือแสดงการจดทะเบียนรถมีข้อความว่า รถประกอบจากชิ้นส่วนอุปกรณ์รถเก่า และกรณีเป็นรถที่ต้องเสียภาษีสรรพสามิต เมื่อจดทะเบียนรถเรียบร้อยแล้วให้นายทะเบียนรวบรวมภาพถ่ายใบเสร็จรับเงิน หรือใบกำกับภาษีค่าโครงคัสซีค่าเครื่องยนต์ ภาพถ่ายใบเสร็จรับเงินค่าหัวเก๋ง (กรณีรถบรรทุก) ค่าตัวถังรถ(กรณีรถโดยสาร) และภาพถ่ายใบเสร็จรับเงินค่าแรง (กรณีที่ไม่ได้ประกอบรถขึ้นใช้เอง)จัดส่งให้กรมสรรพสามิตหรือสำนักงานสรรพสามิตพื้นที่ แล้วแต่กรณีหมวด ๓การต่ออายุทะเบียนและชำระภาษีรถ ข้อ ๑๓ การต่ออายุทะเบียนและชำระภาษีรถให้ยื่นต่อนายทะเบียนณ สำนักงานขนส่งที่รถนั้นจดทะเบียนเว้นแต่รถที่ได้รับอนุญาตให้ประกอบการขนส่งประเภทการขนส่งส่วนบุคคลให้ยื่นต่อนายทะเบียน ณ สำนักงานขนส่งที่รถนั้นจดทะเบียนหรือสำนักงานขนส่งอื่นก็ได้ข้อ ๑๔ เมื่อได้รับเรื่องขอต่ออายุทะเบียนและชำระภาษีรถตามข้อ๑๓ แล้ว ให้ดำเนินการดังนี้(๑) ตรวจสอบหลักฐานประกอบการขอชำระภาษีรถ เช่นหลักฐานแสดงว่าผ่านการตรวจสภาพรถหลักฐานการจัดให้มีประกันภัยตามกฎหมายว่าด้วยการคุ้มครองผู้ประสบภัยจากรถเอกสารหรือหนังสือรับรองอื่น ๆ ตามที่กฎหมายกำหนด(๒) จัดเก็บภาษีรถประจำปีสำหรับการรับชำระภาษีรถประจำปีแทนนายทะเบียนสำนักงานขนส่งอื่นให้บันทึกในระบบงานว่ารับชำระภาษีแทนนายทะเบียนสำนักงานขนส่งใดและจัดพิมพ์รายงานการรับชำระภาษีรถคันดังกล่าวเพื่อจัดเก็บไว้เป็นหลักฐานในการตรวจสอบหมวด ๔การโอนรถ ข้อ ๑๕ การโอนรถให้ยื่นคำขอตามแบบที่กรมการขนส่งทางบกกำหนดพร้อมด้วยหนังสือแสดงการจดทะเบียนรถและหลักฐานประกอบคำขอในแต่ละกรณีดังนี้(๑) การโอนกรรมสิทธิ์รถ(ก) หลักฐานการโอนกรรมสิทธิ์ เช่น ใบเสร็จรับเงิน สัญญาเช่าซื้อสัญญาซื้อขายโดยมีเงื่อนไข สัญญาเช่า (แบบลิสซิ่ง)หรือสัญญาอย่างอื่นที่มีลักษณะเดียวกัน(ข) หลักฐานประจำตัวผู้โอนและผู้รับโอน ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี(๒) การโอนสิทธิการใช้รถ(ก) หลักฐานการถอนรถออกจากบัญชีรายละเอียดของรถที่ใช้ในการขนส่ง(ขส.บ.๑๑) ของผู้โอน(ข) หลักฐานการโอนสิทธิการใช้รถ เช่น สัญญาเช่าซื้อ หนังสือโอนสิทธิการเช่าซื้อสัญญาเข้าร่วมกิจการหรือหลักฐานการเป็นสมาชิกสหกรณ์เดินรถซึ่งได้รับอนุญาตให้เข้าร่วมกิจการกับสหกรณ์เดินรถ(ค) หลักฐานประจำตัวผู้โอนและผู้รับโอน ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี(๓) การโอนกรรมสิทธิ์และสิทธิการใช้รถ(ก) หลักฐานการถอนรถออกจากบัญชีรายละเอียดของรถที่ใช้ในการขนส่ง(ขส.บ.๑๑) ของผู้โอน(ข) หลักฐานการโอนกรรมสิทธิ์ เช่น ใบเสร็จรับเงิน สัญญาเช่าซื้อสัญญาซื้อขายโดยมีเงื่อนไข สัญญาเช่า (แบบลิสซิ่ง) หรือสัญญาอย่างอื่นที่มีลักษณะเดียวกัน(ค) หลักฐานประจำตัวผู้โอนและผู้รับโอน ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี(๔) การโอนรถโดยการรับมรดกที่ศาลแต่งตั้งผู้จัดการมรดก(ก) ภาพถ่ายคำสั่งศาลแต่งตั้งผู้จัดการมรดก(ข) หลักฐานประจำตัวผู้รับมรดก และผู้จัดการมรดก (ถ้ามี) ได้แก่บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล แล้วแต่กรณี(๕) การโอนรถโดยการรับมรดกมีพินัยกรรม(ก) ภาพถ่ายใบมรณบัตรของเจ้าของรถซึ่งเป็นเจ้ามรดก(ข) พินัยกรรมพร้อมภาพถ่าย(ค) หลักฐานประจำตัวผู้รับมรดก และผู้จัดการมรดกตามพินัยกรรม (ถ้ามี)ได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลแล้วแต่กรณี(๖) การโอนรถโดยการรับมรดกที่ไม่มีพินัยกรรมและไม่มีคำสั่งศาลแต่งตั้งผู้จัดการมรดก(ก) ภาพถ่ายใบมรณบัตรของเจ้าของรถซึ่งเป็นเจ้ามรดก(ข) หลักฐานประจำตัวทายาทซึ่งเป็นผู้รับโอน ได้แก่บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล แล้วแต่กรณี(๗) การโอนรถโดยคำสั่งหรือคำพิพากษาของศาลหรือเจ้าพนักงานผู้มีอำนาจตามกฎหมาย(ก) คำสั่งหรือคำพิพากษาของศาล หรือหนังสือของเจ้าพนักงานผู้มีอำนาจตามกฎหมายให้โอนรถให้กับผู้รับโอนแล้วแต่กรณี พร้อมทั้งรายละเอียดของรถคันดังกล่าว(ข) หลักฐานประจำตัวผู้รับโอน ได้แก่บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๑๖ เมื่อได้รับคำขอโอนและได้ตรวจสอบหลักฐานประกอบคำขอตามข้อ๑๕ ครบถ้วนถูกต้องแล้ว เว้นแต่กรณีการโอนรถตามข้อ ๑๕ (๖) ให้ดำเนินการดังนี้(๑) ตรวจสอบการบรรจุรถในบัญชีรายละเอียดของรถที่ใช้ในการขนส่ง(ขส.บ.๑๑) และผลการตรวจสอบรถ เว้นแต่กรณีการโอนกรรมสิทธิ์รถโดยการเช่าซื้อการซื้อขายโดยมีเงื่อนไข หรือการเช่า (แบบลิสซิ่ง)หรือสัญญาอย่างอื่นที่มีลักษณะเดียวกัน ไม่ต้องทำการตรวจสอบรถ(๒) ประเมินราคารถเพื่อเสียอากรตามประมวลรัษฎากรเว้นแต่การโอนรถโดยไม่มีค่าตอบแทน หรือผู้โอนอยู่ในระบบภาษีมูลค่าเพิ่มหรือการโอนกรรมสิทธิ์รถโดยการเช่าซื้อ การซื้อขายโดยมีเงื่อนไข หรือการเช่า(แบบลิสซิ่ง) หรือสัญญาอย่างอื่นที่มีลักษณะเดียวกันไม่ต้องประเมินราคารถเพื่อเสียอากรตามประมวลรัษฎากร(๓) บันทึกรายการโอนรถในหนังสือแสดงการจดทะเบียนรถสำเนาหนังสือแสดงการจดทะเบียนรถการโอนรถตามข้อ ๑๕ (๗)เมื่อดำเนินการทางทะเบียนแล้วให้มีหนังสือแจ้งศาลที่ออกคำสั่งหรือคำพิพากษาเพื่อทราบผลการดำเนินการทางทะเบียนด้วยทุกครั้งข้อ ๑๗ การโอนรถโดยการรับมรดกที่ไม่มีพินัยกรรมและไม่มีคำสั่งศาลแต่งตั้งผู้จัดการมรดกตามข้อ ๑๕ (๖)เมื่อได้รับคำขอโอนและได้ตรวจสอบหลักฐานประกอบคำขอครบถ้วนถูกต้องแล้วให้ดำเนินการดังนี้(๑) จัดทำหนังสือถึงเจ้าพนักงานท้องที่ตามภูมิลำเนาของเจ้ามรดกเพื่อขอความร่วมมือให้สอบปากคำบรรดาทายาทของเจ้ามรดกพร้อมทั้งขอให้ดำเนินการประกาศรับโอนมรดกนั้นด้วยถ้าปรากฏว่าเจ้าพนักงานท้องที่ดังกล่าวไม่อาจดำเนินการสอบปากคำบรรดาทายาทและประกาศรับมรดกตามที่ขอความร่วมมือได้ให้นายทะเบียนแจ้งผู้รับโอนนั้นไปยื่นคำร้องต่อศาลให้มีการแต่งตั้งผู้จัดการมรดกแล้วนำคำสั่งศาลมาเป็นหลักฐานประกอบการโอนรถต่อไป(๒) เมื่อได้รับแจ้งผลการดำเนินการตาม (๑) แล้วให้ดำเนินการตามขั้นตอนเดียวกับการโอนรถตามข้อ ๑๖ข้อ ๑๘ ในการโอนรถผู้โอนและผู้รับโอนต้องแจ้งต่อนายทะเบียนภายใน ๑๕ วัน นับแต่วันโอนในกรณีไม่แจ้งภายในกำหนดให้เปรียบเทียบความผิดตามมาตรา ๑๔๙ แห่งพระราชบัญญัติการขนส่งทางบก พ.ศ. ๒๕๒๒หมวด ๕การย้ายรถ ข้อ ๑๙ การแจ้งย้ายรถให้ยื่นคำขอต่อนายทะเบียน ณ สำนักงานขนส่งที่รถนั้นจดทะเบียน (ต้นทาง)หรือนายทะเบียน ณ สำนักงานขนส่งที่จะนำรถนั้นไปใช้งาน (ปลายทาง)โดยยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) หลักฐานการได้รับอนุญาตให้บรรจุรถคันที่แจ้งย้ายออกเว้นแต่กรณีการแจ้งย้ายรถที่ได้แจ้งเลิกใช้รถตามมาตรา ๗๙หรือกรณีทะเบียนรถเป็นอันระงับตามมาตรา ๘๖/๔ แห่งพระราชบัญญัติการขนส่งทางบก พ.ศ.๒๕๒๒หรือยกเลิกการจดทะเบียนเนื่องจากมีการบอกเลิกสัญญาเช่าซื้อหรือสัญญาอย่างอื่นที่มีลักษณะเดียวกันไว้แล้ว(๓) หลักฐานประจำตัวผู้ประกอบการขนส่ง ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๒๐ เมื่อได้รับคำขอและตรวจสอบเอกสารหลักฐานประกอบคำขอตามข้อ๑๙ ครบถ้วนถูกต้องแล้วให้ดำเนินการดังนี้(๑) การแจ้งย้ายรถที่จังหวัดต้นทาง(ก) ตรวจสอบรายการเสียภาษีรถประจำปี หากมีภาษีค้างชำระให้จัดเก็บภาษีค้างชำระพร้อมเงินเพิ่มให้ครบถ้วนถูกต้อง(ข) ตรวจสอบการถอนรถออกจากบัญชีรายละเอียดของรถที่ใช้ในการขนส่ง(ขส.บ.๑๑) หากยังมิได้ถอนรถก็ให้ดำเนินการให้เรียบร้อยก่อน(ค)หากรถคันที่ขอแจ้งย้ายยังมิได้รับอนุญาตให้ใช้ในการประกอบการขนส่งของผู้ประกอบการขนส่งที่จังหวัดปลายทางให้ผู้ประกอบการขนส่งที่ขอแจ้งย้ายรถแจ้งเลิกใช้รถตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒ ก่อน(ง)บันทึกข้อมูลการย้ายรถในระบบงานและบันทึกการย้ายรถในหนังสือแสดงการจดทะเบียนรถและสำเนาหนังสือแสดงการจดทะเบียนรถกรณีรถที่การจดทะเบียนเป็นอันระงับตามมาตรา ๘๖/๔แห่งพระราชบัญญัติการขนส่งทางบก พ.ศ. ๒๕๒๒ ก่อนดำเนินการตาม (๑)ให้ตรวจสอบหนังสือแสดงการจดทะเบียนรถหากยังมิได้ส่งคืนแผ่นป้ายเลขทะเบียนรถหรือยังมิได้บันทึกหลักฐานการระงับทะเบียนรถในหนังสือแสดงการจดทะเบียนรถก็ให้ดำเนินการให้เรียบร้อยก่อน(๒) การแจ้งย้ายรถที่จังหวัดปลายทาง(๒.๑) การดำเนินการของจังหวัดปลายทาง(ก)ให้นายทะเบียนจังหวัดปลายทางตรวจสอบคำขอและหลักฐานประกอบคำขอตามที่กำหนดไว้ในข้อ๑๙ และกรณีเป็นรถที่การจดทะเบียนเป็นอันระงับให้ตรวจสอบหนังสือแสดงการจดทะเบียนรถหากยังมิได้ส่งคืนแผ่นป้ายเลขทะเบียนรถหรือยังมิได้บันทึกหลักฐานการระงับทะเบียนรถในหนังสือแสดงการจดทะเบียนรถให้แจ้งผู้ยื่นคำขอไปดำเนินการที่จังหวัดต้นทางให้แล้วเสร็จก่อน(ข) ตรวจสอบการถอนรถในบัญชีรายละเอียดของรถที่ใช้ในการขนส่ง(ขส.บ.๑๑) จังหวัดต้นทางและการบรรจุรถในบัญชีรายละเอียดของรถที่ใช้ในการขนส่ง(ขส.บ.๑๑)จังหวัดปลายทางหากปรากฏว่ายังมิได้ถอนรถจากบัญชีรายละเอียดของรถที่ใช้ในการขนส่ง(ขส.บ.๑๑) จังหวัดต้นทางก็ให้ดำเนินการก่อน ทั้งนี้เว้นแต่รถที่แจ้งเลิกใช้รถไว้แล้วตามมาตรา ๗๙ หรือกรณีรถที่การจดทะเบียนเป็นอันระงับตามมาตรา๘๖/๔ แห่งพระราชบัญญัติการขนส่งทางบก พ.ศ. ๒๕๒๒รถที่นายทะเบียนอนุญาตให้ยกเลิกการจดทะเบียน เนื่องจากมีการบอกเลิกสัญญาเช่าซื้อสัญญาซื้อขายโดยมีเงื่อนไขสัญญาเช่า (แบบลิสซิ่ง)หรือสัญญาอย่างอื่นที่มีลักษณะเดียวกันไว้แล้ว(ค) บันทึกข้อมูลการย้ายรถในระบบงานและบันทึกการย้ายรถในหนังสือแสดงการจดทะเบียนรถ(๒.๒) การดำเนินการของจังหวัดต้นทางจัดพิมพ์รายงานการแจ้งย้ายรถออกจากระบบงานตรวจสอบรายละเอียดในรายงานกับสำเนาหนังสือแสดงการจดทะเบียนรถเมื่อถูกต้องให้บันทึกการอนุญาตย้ายรถในระบบงานพร้อมบันทึกการย้ายรถในสำเนาหนังสือแสดงการจดทะเบียนรถข้อ ๒๑ ในกรณีการแจ้งย้ายรถที่จังหวัดปลายทางหากปรากฏว่าข้อมูลประวัติรถในระบบงานไม่สมบูรณ์ให้นายทะเบียนจังหวัดปลายทางขอข้อมูลประวัติรถจากนายทะเบียนจังหวัดต้นทางและให้นายทะเบียนจังหวัดต้นทางจัดส่งภาพถ่ายประวัติรถที่ได้รับรองสำเนาถูกต้องโดยทางไปรษณีย์ลงทะเบียนไปยังนายทะเบียนจังหวัดปลายทางภายในวันนั้นหรือวันทำการถัดไปข้อ ๒๒ การแจ้งย้ายรถเข้าให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) แผ่นป้ายเลขทะเบียนรถเดิม เว้นแต่รถที่ได้แจ้งเลิกใช้ตามมาตรา ๗๙หรือรถที่การจดทะเบียนเป็นอันระงับตามมาตรา ๘๖/๔ แห่งพระราชบัญญัติการขนส่งทางบกพ.ศ. ๒๕๒๒ หรือรถที่ยกเลิกการจดทะเบียน เนื่องจากมีการยกเลิกสัญญาเช่าซื้อสัญญาซื้อขายโดยมีเงื่อนไข สัญญาเช่า (แบบลิสซิ่ง) หรือสัญญาอย่างอื่นที่มีลักษณะเดียวกันข้อ ๒๓ ในกรณีการแจ้งย้ายรถที่จังหวัดปลายทางแม้นายทะเบียนจังหวัดต้นทางยังไม่ได้บันทึกการอนุญาตย้ายรถในระบบงานตามข้อ ๒๐ก็สามารถยื่นคำขอแจ้งย้ายรถเข้าพร้อมกับนำรถเข้ารับการตรวจสอบไว้ก่อนได้ข้อ ๒๔ เมื่อได้รับคำขอและเอกสารประกอบคำขอตามข้อ๒๒ และนายทะเบียนจังหวัดต้นทางอนุญาตให้ย้ายรถออกแล้วให้ตรวจสอบหลักฐานประกอบคำขอกับรายงานรถขอย้ายรถเข้าในระบบงานและผลการตรวจสอบรถหากถูกต้องให้ดำเนินการเช่นเดียวกับการจดทะเบียนรถใหม่ตามข้อ ๑๐ โดยอนุโลมข้อ ๒๕ ผู้ประกอบการขนส่งที่ประสงค์จะยกเลิกการแจ้งย้ายรถให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประจำตัวผู้ประกอบการขนส่ง ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี ต่อนายทะเบียน ดังต่อไปนี้(๑) กรณีการแจ้งย้ายรถที่จังหวัดต้นทาง ให้ยื่นคำขอต่อนายทะเบียนจังหวัดต้นทาง(๒) กรณีการแจ้งย้ายรถที่จังหวัดปลายทางให้ยื่นคำขอต่อนายทะเบียนจังหวัดต้นทางหรือนายทะเบียนจังหวัดปลายทางหมวด ๖การแจ้งเลิกใช้รถการแจ้งไม่เสียภาษีรถและการยกเลิกการจดทะเบียนรถ ข้อ ๒๖ การแจ้งเลิกใช้รถตามมาตรา๗๙ แห่งพระราชบัญญัติการขนส่งทางบก พ.ศ. ๒๕๒๒ ให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) แผ่นป้ายเลขทะเบียนรถเว้นแต่กรณีแจ้งว่าแผ่นป้ายเลขทะเบียนรถสูญหาย ให้นายทะเบียนบันทึกแจ้งการสูญหายไว้เป็นหลักฐานหรือใช้หลักฐานการรับแจ้งความของพนักงานสอบสวน(๓) หลักฐานประจำตัวผู้ประกอบการขนส่ง ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๒๗ เมื่อได้รับคำขอและตรวจสอบหลักฐานประกอบคำขอตามข้อ๒๖ ครบถ้วนถูกต้องแล้วให้ดำเนินการดังนี้(๑)กรณีรถที่ใช้ในการประกอบการขนส่งประจำทางและการขนส่งโดยรถขนาดเล็กให้ตรวจสอบว่าได้รับอนุญาตให้ถอนรถออกจากบัญชีรายละเอียดของรถที่ใช้ในการขนส่ง(ขส.บ.๑๑) แล้วหรือไม่ หากยังมิได้ถอนรถก็ให้ดำเนินการให้เรียบร้อยก่อน(๒) ตรวจรับแผ่นป้ายเลขทะเบียนรถคืนให้ถูกต้อง(๓) ตรวจสอบรายการเสียภาษีรถประจำปีหากมีภาษีค้างชำระให้จัดเก็บภาษีค้างชำระพร้อมเงินเพิ่มให้ครบถ้วนถูกต้อง(๔) บันทึกการแจ้งเลิกใช้รถในหนังสือแสดงการจดทะเบียนรถและสำเนาหนังสือแสดงการจดทะเบียนรถรถที่ใช้ในการประกอบการขนส่งไม่ประจำทางและการขนส่งส่วนบุคคลที่ได้ดำเนินการแจ้งเลิกใช้รถแล้วให้หน่วยงานที่ออกใบอนุญาตประกอบการขนส่งทำการถอนรถออกจากบัญชีรายละเอียดของรถที่ใช้ในการขนส่ง(ขส.บ.๑๑)ข้อ ๒๘ การแจ้งใช้รถสำหรับรถที่แจ้งเลิกใช้ตามมาตรา๗๙ แห่งพระราชบัญญัติการขนส่งทางบก พ.ศ. ๒๕๒๒ ถือว่าเป็นการจดทะเบียนรถใหม่โดยให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) สัญญาเข้าร่วมกิจการขนส่ง (กรณีมีการเข้าร่วมกิจการขนส่ง)(๓) หลักฐานประจำตัวผู้ประกอบการขนส่งและเจ้าของรถผู้เข้าร่วมกิจการขนส่ง (กรณีมีการเข้าร่วมกิจการขนส่ง) ได้แก่บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๒๙ เมื่อได้รับคำขอและตรวจสอบหลักฐานประกอบคำขอตามข้อ๒๘ ครบถ้วนถูกต้องแล้ว ให้ดำเนินการตามขั้นตอนเดียวกับการจดทะเบียนรถใหม่ตามข้อ ๑๐และหากหนังสือแสดงการจดทะเบียนรถยังมีช่องบันทึกรายการเหลืออยู่ให้ใช้หนังสือแสดงการจดทะเบียนรถเล่มเดิมต่อไปข้อ ๓๐[๔]การแจ้งไม่เสียภาษีรถตามมาตรา ๘๙แห่งพระราชบัญญัติการขนส่งทางบก พ.ศ. ๒๕๒๒ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) แผ่นป้ายเลขทะเบียนรถเว้นแต่กรณีแจ้งว่าแผ่นป้ายเลขทะเบียนรถสูญหาย ให้นายทะเบียนบันทึกแจ้งการสูญหายไว้เป็นหลักฐานหรือใช้หลักฐานการรับแจ้งความของพนักงานสอบสวน(๓) หลักฐานประจำตัวผู้ประกอบการขนส่ง ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๓๑[๕]เมื่อได้รับคำขอและตรวจสอบหลักฐานประกอบคำขอตามข้อ๓๐ ครบถ้วนถูกต้องแล้วให้ดำเนินการดังนี้(๑) ตรวจรับแผ่นป้ายเลขทะเบียนรถคืนให้ถูกต้อง(๒) ตรวจสอบรายการเสียภาษีรถประจำปี หากมีภาษีค้างชำระให้จัดเก็บภาษีค้างชำระพร้อมเงินเพิ่มให้ครบถ้วนถูกต้อง(๓) บันทึกการแจ้งไม่เสียภาษีรถและบันทึกการรับคืนหรือการแจ้งแผ่นป้ายเลขทะเบียนรถสูญหายในหนังสือแสดงการจดทะเบียนรถและสำเนาหนังสือแสดงการจดทะเบียนรถข้อ ๓๒[๖]การแจ้งใช้รถสำหรับรถที่แจ้งไม่เสียภาษีรถตามมาตรา๘๙ แห่งพระราชบัญญัติการขนส่งทางบก พ.ศ. ๒๕๒๒ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) หลักฐานประจำตัวผู้ประกอบการขนส่ง ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๓๓[๗]เมื่อได้รับคำขอและตรวจสอบหลักฐานประกอบคำขอตามข้อ๓๒ ครบถ้วนถูกต้องแล้วให้ดำเนินการดังนี้(๑) ตรวจสอบผลการตรวจสภาพรถ(๒) ตรวจสอบรายการเสียภาษีรถประจำปี(ก) ถ้าขอใช้รถภายในอายุภาษีเดิม ให้ใช้ได้ต่อไปจนกว่าจะสิ้นอายุภาษี(ข) ถ้าขอใช้รถภายหลังสิ้นอายุภาษีเดิมให้เริ่มจัดเก็บภาษีใหม่ตั้งแต่งวดที่ผู้ประกอบการขนส่งได้นำรถเข้ารับการตรวจสภาพเป็นต้นไป(๓)บันทึกการแจ้งใช้รถในหนังสือแสดงการจดทะเบียนรถและสำเนาหนังสือแสดงการจดทะเบียนรถ(๔) คืนแผ่นป้ายเลขทะเบียนรถเว้นแต่กรณีมีการแจ้งแผ่นป้ายเลขทะเบียนรถสูญหายไว้ ให้จัดเก็บค่าธรรมเนียมแผ่นป้ายเลขทะเบียนรถและดำเนินการสั่งซื้อแผ่นป้ายเลขทะเบียนรถใหม่ข้อ ๓๔ การยกเลิกการจดทะเบียนรถเนื่องจากมีการบอกเลิกสัญญาเช่าซื้อสัญญาเช่า (แบบลิสซิ่ง) หรือสัญญาอย่างอื่นที่มีลักษณะเดียวกันให้เจ้าของรถยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) แผ่นป้ายเลขทะเบียนรถ(๓) หนังสือยืนยันการบอกเลิกสัญญาเช่าซื้อ สัญญาเช่า (แบบลิสซิ่ง)หรือสัญญาอย่างอื่นที่มีลักษณะเดียวกัน ภาพถ่ายสัญญาเช่าซื้อ สัญญาเช่า (แบบลิสซิ่ง)หรือสัญญาอย่างอื่นที่มีลักษณะเดียวกันและสำเนาใบเสร็จรับเงินที่มีการชำระหนี้บางส่วนตามสัญญา(๔) หลักฐานประจำตัวเจ้าของรถ ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๓๕ เมื่อได้รับคำขอและตรวจสอบหลักฐานประกอบคำขอตามข้อ๓๔ ครบถ้วนถูกต้องแล้วให้ดำเนินการดังนี้(๑) ตรวจรับแผ่นป้ายเลขทะเบียนรถคืนให้ถูกต้อง(๒) ตรวจสอบรายการเสียภาษีรถประจำปีหากปรากฏว่ามีภาษีค้างชำระให้จัดเก็บภาษีค้างชำระพร้อมเงินเพิ่มให้ครบถ้วนถูกต้อง(๓) บันทึกการยกเลิกการจดทะเบียนรถในหนังสือแสดงการจดทะเบียนรถและสำเนาหนังสือแสดงการจดทะเบียนรถว่ายกเลิกการจดทะเบียนเนื่องจากมีการบอกเลิกสัญญาข้อ ๓๖ การยกเลิกการจดทะเบียนรถเนื่องจากมีการบอกเลิกสัญญาเช่าซื้อสัญญาเช่า (แบบลิสซิ่ง) หรือสัญญาอย่างอื่นที่มีลักษณะเดียวกันกรณีไม่สามารถนำหนังสือแสดงการจดทะเบียนรถมาแสดงได้ให้เจ้าของรถยื่นคำขอตามแบบที่กรมการขนส่งทางบกกำหนดพร้อมด้วยหลักฐานประกอบคำขอดังนี้(๑) หนังสือยืนยันการบอกเลิกสัญญาเช่าซื้อ สัญญาเช่า (แบบลิสซิ่ง)หรือสัญญาอย่างอื่นที่มีลักษณะเดียวกัน โดยให้มีข้อความรับรองไว้ด้วยว่าหากมีข้อโต้แย้งใด ๆ เกี่ยวกับกรรมสิทธิ์ในรถคันดังกล่าวผู้ให้เช่าซื้อยินยอมรับผิดชอบทุกประการ(๒) ภาพถ่ายสัญญาเช่าซื้อ สัญญาเช่า (แบบลิสซิ่ง)หรือสัญญาอย่างอื่นที่มีลักษณะเดียวกัน(๓) สำเนาใบเสร็จรับเงินที่มีการชำระหนี้บางส่วนตามสัญญา(๔) หลักฐานที่แสดงถึงการติดตามทวงคืนหนังสือแสดงการจดทะเบียนรถ(๕) แผ่นป้ายเลขทะเบียนรถ(๖) หลักฐานประจำตัวเจ้าของรถ ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๓๗ เมื่อได้รับคำขอและตรวจสอบหลักฐานประกอบคำขอตามข้อ๓๖ ครบถ้วนถูกต้องแล้วให้ดำเนินการดังนี้(๑)มีหนังสือแจ้งผู้เช่าซื้อทราบถึงการขอยกเลิกการจดทะเบียนรถเนื่องจากผู้ให้เช่าซื้อได้บอกเลิกสัญญาเช่าซื้อสัญญาเช่า (แบบลิสซิ่ง) หรือสัญญาอย่างอื่นที่มีลักษณะเดียวกันพร้อมทั้งให้นำหนังสือแสดงการจดทะเบียนรถไปคืนต่อนายทะเบียนภายในกำหนด ๑๕ วันนับแต่วันที่ได้รับหนังสือ(๒)กรณีที่ผู้เช่าซื้อนำหนังสือแสดงการจดทะเบียนรถมาคืนต่อนายทะเบียนภายในระยะเวลาที่กำหนดให้ยกเลิกการจดทะเบียนรถและดำเนินการตามที่กำหนดไว้ในข้อ ๓๕(๓)กรณีที่ผู้เช่าซื้อไม่นำหนังสือแสดงการจดทะเบียนรถมาคืนต่อนายทะเบียนภายในระยะเวลาที่กำหนดหรือมิได้โต้แย้งกรรมสิทธิ์ใด ๆ ในรถคันดังกล่าวให้นายทะเบียนออกคำสั่งยกเลิกหนังสือแสดงการจดทะเบียนรถและออกใบแทนหนังสือแสดงการจดทะเบียนรถให้แก่เจ้าของรถโดยเรียกเก็บค่าธรรมเนียมคำขอรับใบแทนจากผู้ให้เช่าซื้อพร้อมกับยกเลิกการจดทะเบียนรถและดำเนินการตามที่กำหนดไว้ในข้อ ๓๕(๔)นายทะเบียนมีหนังสือแจ้งให้ผู้เช่าซื้อทราบผลการดำเนินการดังกล่าวข้อ ๓๘ การจดทะเบียนรถที่มีการยกเลิกการจดทะเบียนเนื่องจากมีการบอกเลิกสัญญาเช่าซื้อสัญญาเช่า(แบบลิสซิ่ง) หรือสัญญาอย่างอื่นที่มีลักษณะเดียวกันถือว่าเป็นการจดทะเบียนรถใหม่โดยให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) หลักฐานการได้มาของรถ เช่น หนังสือแจ้งจำหน่ายรถ สัญญาเช่าซื้อรถหรือหลักฐานอื่นใดที่แสดงการมีกรรมสิทธิ์หรือสิทธิครอบครองรถ(๓) หลักฐานการชำระราคารถ เช่น ใบเสร็จรับเงิน หรือใบกำกับภาษีหรือใบส่งสินค้า (กรณีที่ใบส่งสินค้ามีรายการเกี่ยวกับตัวรถ ผู้ซื้อ ผู้ขายราคาจำหน่าย จำนวนภาษีมูลค่าเพิ่ม)(๔) สัญญาเข้าร่วมกิจการขนส่ง (กรณีมีการเข้าร่วมกิจการขนส่ง)(๕) หลักฐานประจำตัวผู้ประกอบการขนส่ง และเจ้าของรถผู้เข้าร่วมกิจการขนส่ง(กรณีมีการเข้าร่วมกิจการขนส่ง) ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณีข้อ ๓๙ เมื่อได้รับคำขอและตรวจสอบหลักฐานประกอบคำขอตามข้อ๓๘ ครบถ้วนถูกต้องแล้ว ให้ดำเนินการตามขั้นตอนเดียวกับการจดทะเบียนรถใหม่ตามข้อ ๑๐และขั้นตอนการย้ายรถเข้าตามข้อ ๒๔ ทั้งนี้เมื่อจดทะเบียนรถแล้วหากหนังสือแสดงการจดทะเบียนรถยังมีช่องบันทึกรายการเหลืออยู่ ให้ใช้หนังสือแสดงการจดทะเบียนรถเล่มเดิมต่อไปหมวด ๗การแก้ไขเปลี่ยนแปลงสาระสำคัญของรถ ข้อ ๔๐ การแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถดังต่อไปนี้ให้ผิดแผกแตกต่างในสาระสำคัญต้องได้รับอนุญาตเป็นหนังสือจากนายทะเบียนก่อน(๑) โครงคัสซี(๒) ระบบบังคับเลี้ยว(๓) จำนวนกงล้อและยาง(๔) จำนวนเพลาล้อ(๕) ช่วงล้อ(๖) เครื่องกำเนิดพลังงาน(๗) ตัวถัง(๘) สีภายนอกตัวรถ(๙) จำนวนที่นั่งผู้โดยสาร(๑๐) จำนวนดวงโคมไฟแสงพุ่งไกล แสงพุ่งต่ำข้อ ๔๑ ผู้ประกอบการขนส่งหรือเจ้าของรถที่ประสงค์จะแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญตามข้อ๔๐ ให้ยื่นคำขอตามแบบที่กรมการขนส่งทางบกกำหนด พร้อมด้วยหลักฐานประกอบคำขอดังนี้(๑) หนังสือแสดงการจดทะเบียนรถ(๒) หลักฐานประจำตัวผู้ประกอบการขนส่งหรือเจ้าของรถ ได้แก่บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี(๓) รายละเอียดข้อมูลของรถที่จำเป็นแก่การพิจารณาตามรายการที่กรมการขนส่งทางบกกำหนด(๔)หนังสือรับรองความมั่นคงแข็งแรงของรถจากผู้ได้รับใบอนุญาตประกอบวิชาชีพวิศวกรรมควบคุมสาขาวิศวกรรมเครื่องกลหรือยานยนต์ระดับสามัญวิศวกรหรือวุฒิวิศวกรตามพระราชบัญญัติวิศวกร พ.ศ. ๒๕๔๒ เฉพาะกรณีการขอแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบที่มีผลกระทบต่อความมั่นคงแข็งแรงของรถข้อ ๔๒ เมื่อนายทะเบียนได้รับคำขอและตรวจสอบหลักฐานประกอบคำขอตามข้อ๔๑ ครบถ้วนถูกต้องแล้ว ให้ดำเนินการดังนี้(๑) จัดเก็บค่าธรรมเนียมคำขอแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถ(๒)แจ้งผลการอนุญาตให้ผู้ประกอบการขนส่งหรือเจ้าของรถทราบเพื่อดำเนินการต่อไป เว้นแต่กรณีที่ต้องเสนอกรมการขนส่งทางบกพิจารณาให้ความเห็นชอบก่อนให้นายทะเบียนรวบรวมเอกสารหลักฐานเสนอกรมการขนส่งทางบกเมื่อได้รับผลการพิจารณาแล้วจึงแจ้งผลเป็นหนังสือให้ผู้ประกอบการขนส่งหรือเจ้าของรถทราบเพื่อดำเนินการต่อไปการอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถจะมีผลสมบูรณ์เมื่อผู้ประกอบการขนส่งหรือเจ้าของรถนำรถเข้ารับการตรวจสภาพและแก้ไขรายการทางทะเบียนให้เป็นไปตามที่ได้รับอนุญาตจากนายทะเบียนแล้วข้อ ๔๓ ผู้ประกอบการขนส่งหรือเจ้าของรถเมื่อดำเนินการแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถตามที่ได้รับอนุญาตจากนายทะเบียนแล้วต้องนำรถเข้ารับการตรวจสภาพเพื่อแก้ไขรายการทางทะเบียน โดยใช้หลักฐานประกอบดังนี้(๑) หนังสือแสดงการจดทะเบียนรถ(๒) หลักฐานการได้มาหรือการเปลี่ยนเครื่องอุปกรณ์หรือส่วนควบของรถเช่น ใบเสร็จรับเงินค่าชิ้นส่วนอุปกรณ์ที่เปลี่ยน ใบเสร็จรับเงินค่าแรงหนังสือรับรองหลักฐานการส่งบัญชีรับและจำหน่ายเครื่องยนต์ข้อ ๔๔ เมื่อนายทะเบียนตรวจสอบหลักฐานตามข้อ ๔๓และผลการตรวจสภาพรถครบถ้วนถูกต้องแล้วให้บันทึกรายการเปลี่ยนแปลงในหนังสือแสดงการจดทะเบียนรถและสำเนาหนังสือแสดงการจดทะเบียนรถกรณีการขอเปลี่ยนโครงคัสซีให้ถือเป็นการเปลี่ยนสภาพรถจากคันหนึ่งเป็นอีกคันหนึ่งต้องจดทะเบียนและชำระภาษีรถประจำปีใหม่ โดยให้ดำเนินการตามขั้นตอนการจดทะเบียนรถตามข้อ๑๐ข้อ ๔๕ ผู้ประกอบการขนส่งหรือเจ้าของรถที่ได้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถให้ผิดแผกแตกต่างในสาระสำคัญก่อนได้รับอนุญาตจากนายทะเบียนให้เปรียบเทียบความผิดตามมาตรา ๑๔๙ แห่งพระราชบัญญัติการขนส่งทางบก พ.ศ. ๒๕๒๒และให้นำความในข้อ ๔๑ ข้อ ๔๒ ข้อ ๔๓ และข้อ ๔๔ มาใช้บังคับโดยอนุโลมหมวด ๘การแจ้งเปลี่ยนชนิดเชื้อเพลิง ข้อ ๔๖ การแจ้งเปลี่ยนชนิดเชื้อเพลิงสำหรับรถที่ใช้ก๊าซเป็นเชื้อเพลิงให้ผู้ประกอบการขนส่งหรือเจ้าของรถนำรถเข้ารับการตรวจสอบและยื่นคำขอตามแบบที่กรมการขนส่งทางบกกำหนดพร้อมด้วยหนังสือแสดงการจดทะเบียนรถหนังสือรับรองการติดตั้ง และหนังสือรับรองการตรวจและทดสอบ ต่อนายทะเบียน ณสำนักงานขนส่งที่รถนั้นจดทะเบียน หรือสำนักงานขนส่งอื่นก็ได้ข้อ ๔๗ เมื่อนายทะเบียนได้รับคำขอและหนังสือแสดงการจดทะเบียนรถพร้อมด้วยผลการตรวจสอบรถแล้วให้ดำเนินการดังนี้(๑)จัดเก็บค่าธรรมเนียมคำขอแก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถ(๒) บันทึกแก้ไขชนิดเชื้อเพลิงในระบบงาน หนังสือแสดงการจดทะเบียนรถและสำเนาหนังสือแสดงการจดทะเบียนรถ(๓) กรณีไม่สามารถบันทึกชนิดเชื้อเพลิงลงในระบบงานได้ให้บันทึกหรือประทับตราข้อความว่า ชนิดเชื้อเพลิง....ไว้ที่บริเวณด้านบนของหนังสือแสดงการจดทะเบียนรถและสำเนาหนังสือแสดงการจดทะเบียนรถ(๔) กรณีดำเนินการแทนสำนักงานขนส่งที่รถนั้นจดทะเบียน ให้บันทึกในระบบงานว่าแจ้งต่างสำนักงานข้อ ๔๘ ความในข้อ ๔๖และข้อ ๔๗ ให้นำไปใช้บังคับกับการเปลี่ยนชนิดเชื้อเพลิงในกรณีอื่นโดยอนุโลมหมวด ๙การออกหนังสือแสดงการจดทะเบียนรถเครื่องหมายแสดงการเสียภาษีหรือแผ่นป้ายเลขทะเบียนรถทดแทน ข้อ ๔๙ เมื่อหนังสือแสดงการจดทะเบียนรถแผ่นป้ายเลขทะเบียนรถ หรือเครื่องหมายแสดงการเสียภาษีสูญหาย ถูกทำลาย ชำรุดหรือลบเลือนในสาระสำคัญ ให้บุคคลต่อไปนี้เป็นผู้ยื่นคำขอ(๑) ผู้ประกอบการขนส่ง(๒) ผู้ถือกรรมสิทธิ์(๓) ผู้ครอบครองรถตามประมวลกฎหมายแพ่งและพาณิชย์ เช่น ผู้เช่าซื้อเป็นต้นกรณีแผ่นป้ายเลขทะเบียนรถ หรือเครื่องหมายแสดงการเสียภาษีสูญหายถูกทำลาย ชำรุดหรือลบเลือนในสาระสำคัญ บุคคลตาม (๑) (๒) หรือ (๓)จะต้องยื่นคำขอรับแผ่นป้ายเลขทะเบียนรถหรือเครื่องหมายแสดงการเสียภาษีภายใน ๑๕ วันนับแต่วันที่ได้ทราบถึงการสูญหาย ถูกทำลายชำรุด หรือลบเลือนในสาระสำคัญหากไม่ยื่นคำขอภายใน ๑๕ วัน ให้เปรียบเทียบความผิดตามมาตรา ๑๕๐แห่งพระราชบัญญัติการขนส่งทางบก พ.ศ. ๒๕๒๒ข้อ ๕๐ การขอรับเอกสารตามข้อ ๔๙ให้ยื่นคำขอตามแบบที่กรมการขนส่งทางบกกำหนดพร้อมด้วยหลักฐานประจำตัวผู้ยื่นคำขอได้แก่ บัตรประจำตัวประชาชน หรือภาพถ่ายหนังสือรับรองการจดทะเบียนนิติบุคคลและแนบหลักฐานการรับแจ้งความของพนักงานสอบสวนหรือบันทึกแจ้งการสูญหายหรือถูกทำลายของนายทะเบียน หรือหนังสือแสดงการจดทะเบียนรถแผ่นป้ายเลขทะเบียนรถหรือเครื่องหมายแสดงการเสียภาษีที่ชำรุดหรือลบเลือนในสาระสำคัญแล้วแต่กรณีข้อ ๕๑ เมื่อได้รับคำขอและตรวจสอบหลักฐานประกอบคำขอตามข้อ๕๐ ครบถ้วนถูกต้องแล้วให้ดำเนินการดังนี้(๑) จัดเก็บค่าธรรมเนียมคำขอรับใบแทนหนังสือแสดงการจดทะเบียนรถหรือเครื่องหมายแสดงการเสียภาษี(๒) จัดทำใบแทนหนังสือแสดงการจดทะเบียนรถ หรือเครื่องหมายแสดงการเสียภาษีแล้วแต่กรณี โดยใช้ตรายางประทับด้วยหมึกสีแดงมีข้อความว่า แทนฉบับชำรุด/สูญหายพร้อมกับบันทึกรายการการดำเนินการทางทะเบียนในหนังสือแสดงการจดทะเบียนรถและสำเนาหนังสือแสดงการจดทะเบียนรถ(๓) จ่ายใบแทนหนังสือแสดงการจดทะเบียนรถ เครื่องหมายแสดงการเสียภาษีกรณีการจัดทำแผ่นป้ายเลขทะเบียนรถใหม่ให้กำหนดนัดวันรับแผ่นป้ายเลขทะเบียนรถในใบเสร็จรับเงินค่าธรรมเนียมแผ่นป้ายเลขทะเบียนรถเพื่อใช้เป็นหลักฐานในการมาขอรับแผ่นป้ายเลขทะเบียนรถข้อ ๕๒ กรณีช่องบันทึกรายการในหนังสือแสดงการจดทะเบียนรถเต็มเมื่อมีการเสียภาษีครั้งต่อไป ให้ออกฉบับใหม่และใช้ตรายางประทับด้วยหมึกสีแดงมีข้อความว่า ออกให้ใหม่ฉบับเก่ารายการเต็มพร้อมทั้งเรียกเก็บฉบับเก่าแนบเรื่องเดิมไว้โดยไม่ต้องยื่นคำขอและเก็บค่าธรรมเนียมหมวด ๑๐การขอรับใบอนุญาตและเครื่องหมายสำหรับรถที่นำมาใช้เพื่อขายหรือเพื่อซ่อม ข้อ ๕๓ การขอรับใบอนุญาตและเครื่องหมายสำหรับรถที่นำมาใช้เพื่อขายหรือเพื่อซ่อมให้กระทำได้เฉพาะบุคคลดังต่อไปนี้(๑) ผู้ผลิตรถ ผู้ประกอบรถ ผู้นำเข้า ผู้ส่งออกเพื่อจำหน่ายรถผู้จำหน่ายหรือตัวแทนจำหน่ายรถ(๒) ผู้ได้รับใบอนุญาตประกอบการขนส่งหรือเจ้าของรถในกรณีเป็นรถที่ได้แจ้งเลิกใช้รถตามมาตรา๗๙ แห่งพระราชบัญญัติการขนส่งทางบก พ.ศ. ๒๕๒๒ข้อ ๕๔ การขอรับใบอนุญาตและเครื่องหมายตามข้อ ๕๓ให้ใช้แบบคำขอรับใบอนุญาตและเครื่องหมายสำหรับรถที่นำมาใช้เพื่อขายหรือเพื่อซ่อมพร้อมแนบหลักฐานประจำตัวของผู้ยื่นคำขอ ได้แก่ บัตรประจำตัวประชาชนหรือภาพถ่ายหนังสือรับรองการจดทะเบียนนิติบุคคล แล้วแต่กรณี และมีหนังสือชี้แจงแสดงเหตุผลความจำเป็นที่ต้องได้รับใบอนุญาตและเครื่องหมายสำหรับรถที่นำมาใช้เพื่อขายหรือเพื่อซ่อมข้อ ๕๕ การยื่นคำขอตามหมวดนี้(๑) กรณีผู้ยื่นคำขอมีภูมิลำเนาอยู่ในเขตกรุงเทพมหานครให้ยื่นต่อสำนักงานขนส่งกรุงเทพมหานครพื้นที่ ๕ กรมการขนส่งทางบก(๒) กรณีผู้ยื่นคำขอมีภูมิลำเนาอยู่ในเขตจังหวัดอื่นให้ยื่นต่อสำนักงานขนส่งจังหวัดที่ผู้ยื่นคำขอมีภูมิลำเนาอยู่เว้นแต่กรณีเครื่องหมายมีไม่เพียงพอ ให้ยื่นต่อสำนักงานขนส่งตาม (๑)ข้อ ๕๖ เมื่อได้รับคำขอและตรวจสอบหลักฐานประกอบคำขอครบถ้วนถูกต้องแล้วให้จัดเก็บค่าธรรมเนียมคำขอและดำเนินการดังนี้(๑) พิจารณาเหตุผลความจำเป็นที่ต้องขอรับใบอนุญาตและเครื่องหมายตลอดจนจำนวนของใบอนุญาตและเครื่องหมายที่เหมาะสมที่ควรออกให้แก่ผู้ยื่นคำขอ(๒) ในกรณีเห็นสมควรออกใบอนุญาตและเครื่องหมายให้จัดเก็บค่าธรรมเนียมเครื่องหมายตามจำนวนที่ออกให้พร้อมจัดทำใบอนุญาตและออกเครื่องหมายสำหรับรถที่นำมาใช้เพื่อขายหรือเพื่อซ่อมต่อไปสำหรับในกรณีเห็นว่าไม่สมควรออกใบอนุญาตและเครื่องหมายให้แจ้งผู้ยื่นคำขอทราบเป็นหนังสือข้อ ๕๗ ใบอนุญาตให้นำรถมาใช้เพื่อขายหรือเพื่อซ่อมให้มีอายุ๑ ปี นับแต่วันออกใบอนุญาตข้อ ๕๘ กรณีใบอนุญาตให้นำรถมาใช้เพื่อขายหรือเพื่อซ่อมสิ้นอายุให้ยื่นขอรับใบอนุญาตฉบับใหม่ ภายใน ๑๕ วัน นับแต่วันที่ใบอนุญาตสิ้นอายุต่อนายทะเบียน ณ สำนักงานขนส่งที่ออกใบอนุญาตและเครื่องหมายพร้อมด้วยหลักฐานตามข้อ ๕๔และให้จัดเก็บค่าธรรมเนียมคำขอให้ครบถ้วนถูกต้องก่อนออกใบอนุญาตให้แก่ผู้ยื่นคำขอต่อไปการไม่ยื่นขอรับใบอนุญาตให้นำรถมาใช้เพื่อขายหรือเพื่อซ่อมภายในกำหนดเวลาตามวรรคหนึ่งให้นายทะเบียนมีหนังสือแจ้งผู้ได้รับใบอนุญาตส่งคืนเครื่องหมายต่อนายทะเบียนภายในกำหนด๑๕ วัน นับแต่วันที่ได้รับหนังสือหากไม่ส่งคืนภายในระยะเวลาที่กำหนดให้นายทะเบียนติดตามเอาคืน ในกรณีไม่สามารถติดตามเอาคืนได้ให้มีคำสั่งยกเลิกเครื่องหมายนั้นเสียการพิจารณาออกใบอนุญาตและเครื่องหมายสำหรับรถที่นำมาใช้เพื่อขายหรือเพื่อซ่อมตามวรรคหนึ่งให้นำความตามข้อ ๕๓ และข้อ ๕๖ มาใช้บังคับโดยอนุโลมโดยการออกใบอนุญาตฉบับใหม่ให้ระบุเครื่องหมาย เลขที่เดิมข้อ ๕๙ กรณีใบอนุญาตหรือเครื่องหมายสำหรับรถที่นำมาใช้เพื่อขายหรือเพื่อซ่อมสูญหายถูกทำลาย ชำรุด หรือลบเลือนในสาระสำคัญให้ยื่นคำขอและหลักฐานประจำตัวผู้ยื่นคำขอตามข้อ ๕๔ พร้อมแนบหลักฐานการรับแจ้งความของพนักงานสอบสวนหรือบันทึกแจ้งการสูญหายหรือถูกทำลายของนายทะเบียนหรือใบอนุญาตหรือเครื่องหมายที่ชำรุดหรือลบเลือนในสาระสำคัญ แล้วแต่กรณีให้นายทะเบียนจัดเก็บค่าธรรมเนียมคำขอและค่าธรรมเนียมเครื่องหมายให้ครบถ้วนถูกต้องก่อนออกใบอนุญาตหรือเครื่องหมายหมวด ๑๑บทเฉพาะกาล ข้อ ๖๐ ในระหว่างที่ความในหมวด ๓การต่ออายุทะเบียนและชำระภาษีรถ และหมวด ๕ การย้ายรถของระเบียบนี้ยังไม่มีผลใช้บังคับ ให้นำระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบกพ.ศ. ๒๕๓๙ ในหมวด ๓ การต่ออายุทะเบียนและชำระภาษีรถ และหมวด ๕ การย้ายรถมาใช้บังคับไปพลางก่อนข้อ ๖๑ ใบอนุญาตและเครื่องหมายสำหรับรถที่นำมาใช้เพื่อขายหรือเพื่อซ่อมที่ได้ออกให้ก่อนระเบียบนี้ใช้บังคับให้ใช้ได้ต่อไปจนกว่าใบอนุญาตนั้นจะสิ้นอายุเมื่อมาขอรับใบอนุญาตฉบับใหม่ต้องปฏิบัติให้เป็นไปตามระเบียบนี้ข้อ ๖๒ บรรดาคำขอที่ได้ยื่นไว้ก่อนวันที่ระเบียบนี้ใช้บังคับและยังอยู่ระหว่างการพิจารณาให้ถือเป็นคำขอตามระเบียบนี้โดยอนุโลมและหากระเบียบนี้กำหนดให้ใช้หลักฐานประกอบคำขอหรือกำหนดหลักเกณฑ์การดำเนินการที่แตกต่างไปจากที่กำหนดไว้เดิมให้นายทะเบียนมีอำนาจสั่งให้เพิ่มเติมหลักฐานและสั่งให้ดำเนินการให้เป็นไปตามระเบียบนี้ได้ประกาศณ วันที่ ๒๔ มีนาคม พ.ศ. ๒๕๕๔เทียนโชติจงพีร์เพียรอธิบดีกรมการขนส่งทางบกระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๔[๘]ระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๓) พ.ศ. ๒๕๕๗[๙]ข้อ ๒ ระเบียบนี้ให้ใช้บังคับตั้งแต่วันที่๑ สิงหาคม พ.ศ. ๒๕๕๗ เป็นต้นไประเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๔) พ.ศ. ๒๕๕๙[๑๐]ข้อ๒ ระเบียบนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๔ ให้รองอธิบดี (ฝ่ายปฏิบัติการ)กรมการขนส่งทางบก รักษาการตามระเบียบนี้ปริยานุช/ผู้จัดทำ๒๔ พฤษภาคม๒๕๕๔ดำรง/ตรวจ๒๔ พฤษภาคม๒๕๕๔จุฑามาศ/ปรับปรุง๑๗ ตุลาคม ๒๕๕๗กัญฑรัตน์/เพิ่มเติม๒๙ กรกฎาคม ๒๕๕๙[๑] ราชกิจจานุเบกษาเล่ม ๑๒๘/ตอนพิเศษ ๕๑ ง/หน้า ๒/๓ พฤษภาคม ๒๕๕๔[๒] ข้อ ๙ ๙.๔แก้ไขเพิ่มเติมโดยระเบียบกรมการขนส่งทางบก ว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๔) พ.ศ. ๒๕๕๙[๓] ข้อ ๑๒แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๒) พ.ศ. ๒๕๕๔[๔] ข้อ ๓๐แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๓) พ.ศ. ๒๕๕๗[๕] ข้อ ๓๑แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๓) พ.ศ. ๒๕๕๗[๖] ข้อ ๓๒แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๓) พ.ศ. ๒๕๕๗[๗] ข้อ ๓๓แก้ไขเพิ่มเติมโดยระเบียบกรมการขนส่งทางบกว่าด้วยการดำเนินการเกี่ยวกับทะเบียนและภาษีรถตามกฎหมายว่าด้วยการขนส่งทางบก(ฉบับที่ ๓) พ.ศ. ๒๕๕๗[๘] ราชกิจจานุเบกษาเล่ม ๑๒๘/ตอนพิเศษ ๑๑๑ ง/หน้า ๑/๒๖ กันยายน ๒๕๕๔[๙] ราชกิจจานุเบกษาเล่ม ๑๓๑/ตอนพิเศษ ๑๖๗ ง/หน้า ๙/๔ กันยายน ๒๕๕๗[๑๐] ราชกิจจานุเบกษาเล่ม ๑๓๓/ตอนพิเศษ ๑๕๓ ง/หน้า ๑/๗ กรกฎาคม ๒๕๕๙